Diari Oficial de la Generalitat Valenciana


Sumari del DOGV 7991, del 02-03-2017 (2017/1746)

Licitació número ENA 2/2016. Alienació de vehicles del parc mòbil del Consell i la seua Administració per mitjà del procediment de subhasta.
--------------------------------------------------------------------------------------------------------------------------------------------

### Dades del document

Número de DOGV
:   7991

Data del DOGV
:   02-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/1746


Data del document
:   28-02-2017

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * contracte administratiu

Licitació número ENA 2/2016. Alienació de vehicles del parc mòbil del Consell i la seua Administració per mitjà del procediment de subhasta. [2017/1746]  
1. Entitat adjudicadora  
- Organisme: Generalitat de la Comunitat Valenciana, Conselleria d'Hisenda i Model Econòmic.  
- Dependència que tramita l'expedient: Servei de Gestió Econòmica del Patrimoni i del Parc Mòbil.  
- Número de l'expedient: ENA 2/2016.  
  
2. Objecte de la subhasta i preu-tipus de licitació  
a) Són objecte d'alienació els vehicles que s'indiquen a continuació, individualitzats per lots independents, amb el següent preu de taxació per a cada un d'ells, que serà el preu-tipus de licitació.  
  
Núm. lot. Marca i model Classe Matrícula Antiguitat Taxació  
(en euros)  
1 Audi A8 A 5847 IYA 27 abr. 2005 5.000,00  
2 Audi A6 A 2526 JSR 3 març 2006 10.000,00  
3 Audi A4 A 4122 CKI 21 set. 2005 4.000,00  
4 Ford Mondeo B 0509 HZR 29 abr. 2003 1.000,00  
5 Ford Mondeo B 2078 PBW 27 març 2002 800,00  
6 Ford Focus B 2462 YBS 29 maig 2003 750,00  
  
  
b) El tipus de licitació serà el preu d'eixida del bé a partir del qual s'efectuaran les ofertes equivalents o a l'alça, i no s'admetran, en conseqüència, cap oferta per import inferior al tipus de licitació.  
c) En el preu no està inclòs cap dels tributs ni despeses que deriven de la transmissió dels vehicles, el pagament del qual ha d'assumir l'adjudicatari, segons el que s'ha indicat en el plec de clàusules administratives particulars.  
  
3. Procediment d'alienació  
Subhasta pública a l'alça, per mitjà de la presentació d'ofertes de forma oral, amb adjudicació al millor postor.  
  
4. Ubicació dels vehicles i horari de visites  
a) Tots els vehicles a subhastar es troben estacionats en la seu del Parc Mòbil de la Generalitat, carrer dels Gremis, núm. 6, polígon Vara de Quart, 46187 València.  
b) Els vehicles es podran visitar des del dilluns dia 6 de març al divendres dia 10 de març, en horari de 09.00 h a 14.00 h. Cas que l'afluència de visitants així ho aconselle, les visites es faran per grups, que no excediran de 20 persones.  
  
5. Lloc, data i hora de la celebració de la subhasta  
L'acte públic de la subhasta començarà a les 10.00 h del dissabte dia 11 de març de 2017, en el saló d'actes, edifici B, de la ciutat administrativa 9 d'Octubre, de València.  
  
6. Obtenció de documentació i informació  
a) Presencialment: el plec de clàusules administratives particulars estarà a disposició dels interessats fins al dia anterior a la celebració de l'acte de la subhasta en horari de 09.00 h a 14.00 h., en la Conselleria d'Hisenda i Model Econòmic, Servei de Gestió Econòmica del Patrimoni i del Parc Mòbil, carrer Palau, 12, València, així com en les dependències del Parc Mòbil de la Generalitat siti en Polígon Industrial Vara de Quart, c/ dels Gremis, núm. 6, 46679 València.  
b) Telefònicament: a través del 012 o del telèfon 641 440 989 - 773 762 957 (per a cridades des de fora de la Comunitat Valenciana).  
c) Telemàticament: per mitjà de la pàgina web de la Conselleria d'Hisenda i Model Econòmic de la Generalitat  
 http://www.hisenda.gva.es/web/subastas/vehiculos  
  
València, 28 de febrer de 2017.- La directora general del Sector Públic Model Econòmic i Patrimoni: María Empar Martínez Bonafé.